มาตรฐานที่ 3 เด็กมีพัฒนาการด้านสังคม

|  |  |  |
| --- | --- | --- |
| ตัวบ่งชี้ที่/รายละเอียดตัวบ่งชี้ | ระดับคุณภาพ | ร่องรอยความพยายาม  (โครงการ/กิจกรรมที่ทำ) |
| 3.1 มีวินัย รับผิดชอบ เชื่อฟังคำสั่งสอน  ของพ่อแม่ ครูอาจารย์ | 5 | -โครงการเทคโนโลยีการเรียนรู้สำหรับเด็กปฐมวัย  -โครงการบ้านนักวิทยาศาสตร์น้อย  -โครงการลงชื่อมาโรงเรียนของนักเรียน  -โครงการคุณธรรม จริยธรรมและคุณลักษณะอันพึงประสงค์ ระดับปฐมวัย  -โครงการส่งเสริมการเรียนรู้ภูมิปัญญาท้องถิ่น  -โครงการปฐมวัยรักษ์สิ่งแวดล้อม  -โครงการเยี่ยมบ้านนักเรียน ระดับปฐมวัย  -โครงการปฐมวัยบำเพ็ญประโยชน์ (ในสถานศึกษา) |
| 3.2 มีความซื่อสัตย์สุจริต ช่วยเหลือแบ่งปัน | 5 |
| 3.3 เล่นและทำงานร่วมกับผู้อื่นได้ | 5 |
| 3.4 ประพฤติตนตามวัฒนธรรมไทยและ  ศาสนาที่ตนนับถือ | 5 |
| สรุประดับคุณภาพมาตรฐาน | ดีเยี่ยม |

1. กระบวนการพัฒนา

ครูผู้สอนได้คำนึงความสำคัญในการจัดกิจกรรมการเรียนสอน ได้พัฒนาผู้เรียนโดยการจัดกิจกรรมตามตารางกิจกรรมประจำวันและนำรายละเอียดของรายการประเมินของตัวบ่งชี้บางรายการไปบูรณาการ สอนตามหน่วยการเรียน ได้ดำเนินการจัดกิจกรรมตามตารางกิจกรรมประจำวัน และหน่วยการเรียน ได้แก่ การเข้าแถวปฏิบัติกิจกรรมการส่งงานทันตามกำหนดเวลา การปฏิบัติตามข้อตกลง การไม่หยิบฉวยสิ่งของของผู้อื่นโดยไม่ได้รับอนุญาต การไม่พูดปด ไม่เอาเปรียบผู้อื่น รู้จักยอมรับไม่ซ้ำเติมเพื่อน การช่วยเหลือซึ่งกันและกันรู้จักแบ่งปัน เป็นห่วงเพื่อน ช่วยเหลือพ่อแม่ หรือครูทำงานเล็ก ๆ น้อย ๆ ตลอดจนใช้วัสดุ อุปกรณ์การบริโภคน้ำ อาหาร การเลือกซื้อสิ่งของอย่างประหยัด และใช้สิ่งของส่วนรวมอย่างประหยัด

การพัฒนาผู้เรียนให้มีทักษะทางสังคมในการทำงาน รักการทำงาน สามารถทำงานร่วมกับผู้อื่นได้ ผู้สอนมีวิธีการพัฒนา ดังนี้

๑. ศึกษาเอกสาร / วิเคราะห์หลักสูตร

๒. วางแผนการดำเนินงานต่าง ๆ

๓. ดำเนินการ

๓.๑ การจัดประสบการณ์โดยใช้เทคนิคการสอนแบบบูรณาการ

๓.๒ การจัดกิจกรรมตามตารางกิจกรรมประจำวัน

๔. ประเมินผล

๔.๑ สังเกต ขณะปฏิบัติกิจกรรม

๔.๒ สัมภาษณ์ ขณะปฏิบัติกิจกรรมและในเวลาว่าง

๔.๓ ทดสอบ ใช้การฝึกปฏิบัติจริง

๔.๔ ตรวจผลงานจากแฟ้มสะสมงาน การประเมินผลการปฏิบัติงานตามสภาพจริง

การพัฒนามาตรฐานที่ ๓ ตามขั้นตอนดังกล่าว เพื่อให้เด็กรู้จักและวางแผนงาน สามารถปฏิบัติตามกฎกติกา ข้อตกลง สามารถเล่าอธิบายผลงานที่สร้างขึ้น การใช้เครื่องมือในการปฏิบัติงานต่างๆการเล่น การใช้อุปกรณ์ ตลอดจนการทำงานร่วมกัน ยอมรับความคิดเห็นของผู้อื่น สามารถอยู่ร่วมและปฏิบัติกิจกรรมตามตารางกิจกรรมประจำวันร่วมกับผู้อื่นได้ กิจกรรมที่จัดให้นักเรียนจัดในลักษณะของการบูรณาการกิจกรรม คือ กิจกรรมเคลื่อนไหวและจังหวะ กิจกรรมสร้างสรรค์ กิจกรรมเสรีกิจกรรมเสริมประสบการณ์ กิจกรรมกลางแจ้ง และกิจกรรมเกมการศึกษา

การพัฒนาเพื่อดูความก้าวหน้าของพฤติกรรมนักเรียน ผู้สอนใช้วิธีการสังเกต สัมภาษณ์ การฝึกการปฏิบัติการประเมินตามสภาพจริงขณะปฏิบัติกิจกรรมและมีการบันทึกผลการสังเกตในรายกลุ่ม รายบุคคล ตามความเหมาะสม ตามแบบสังเกตพฤติกรรมที่ผู้สอนได้ออกแบบไว้

2. ผลการดำเนินงาน

จากการดำเนินงานตามขั้นตอนดังกล่าว ส่งผลต่อพฤติกรรมของนักเรียนได้ เป็นที่น่าพอใจนั่นหมายความว่า นักเรียนมีพัฒนาการทางสังคมเป็นที่น่าพอใจ มีความรับผิดชอบ ในการทำงานดีขึ้น ใช้วัสดุ อุปกรณ์ และเล่นเครื่องเล่นต่าง ๆ ได้อย่างปลอดภัย สำหรับในการอยู่ร่วมกับผู้อื่น การทำกิจกรรมร่วมกับผู้อื่น นักเรียนส่วนมากสามารถปฏิบัติได้ดี เมื่อนักเรียนสร้างผลงานขึ้นมาก็สามารถเล่าและอธิบายผลงานของตนเองได้ แต่ก็ยังมีนักเรียนบางส่วนที่เล่าตอบคำถามได้เป็นคำ ๆ ไม่เป็นประโยคติดต่อกัน ซึ่งนักเรียนก็ควรจะได้รับการพัฒนาเพิ่มขึ้น เพื่อเป็นการปลูกฝังพฤติกรรมทางสังคมที่ดี ควรมีการพัฒนาภายใต้การดูแล กำกับ ติดตามของครูผู้สอน จึงจะทำให้นักเรียนมีทักษะทางสังคมเพิ่มขึ้น

3. จุดเด่น

จัดการเรียนการสอนที่เน้นเด็กเป็นสำคัญ มีประสิทธิผลการจัดประสบการณ์การเรียนรู้ ที่เน้นเด็กเป็นสำคัญ

4. จุดควรพัฒนา

จากผลสัมฤทธิ์การดำเนินงานยังมีนักเรียนบางส่วนที่ควรได้รับการพัฒนาปรับปรุงมากขึ้นผู้สอนจึงเสนอแนวทางการพัฒนาปรับปรุง ดังนี้

เน้นใช้กระบวนการกลุ่มให้ทำงานร่วมกัน การพัฒนาผู้เรียนให้มีทักษะทางสังคมในการทำงานมีความซื่อสัตย์ช่วยเหลืองานครู และงานผู้อื่น มีความเมตตากรุณา เอื้อเฟื้อเผื่อแผ่ นักเรียนควรได้รับการส่งเสริมในเรื่องการทิ้งขยะให้ดีมากขึ้นกว่าเดิมซึ่งจะใช้สอดแทรก บูรณาการลงในตารางกิจกรรมประจำวัน โครงการ และหน่วยการเรียนที่จะสามารถยืดหยุ่นได้ตามความเหมาะสมระยะเวลาในการดำเนินการใช้เวลาตลอดปีการศึกษา ที่ครูจะเฝ้าคอยดูและสังเกตพฤติกรรม ตลอดจนการปฏิบัติตามสภาพจริง จากเหตุการณ์ สถานการณ์ที่เหมาะสม